b"\n_START_ARTICLE_\nCinema Ast\xc3\xb2ria\n_START_SECTION_\nEdifici\n_START_PARAGRAPH_\nEdifici entre mitgeres, que des del primer moment es va destinar a un \xc3\xbas mixt (bar, cinema i habitatges). La fa\xc3\xa7ana presenta una gran austeritat amb una alternan\xc3\xa7a s\xc3\xb2briament ordenada de forats i de massissos sobre un pla, realitzat amb un estucat, del qual sobresurten tres columnes de balcons. S'acaba amb una volumetria esglaonada que reflecteix la soluci\xc3\xb3 en d\xc3\xbaplex dels habitatges de les \xc3\xbaltimes plantes._NEWLINE_L'\xc3\xbas d'un entramat d'estructura met\xc3\xa0l\xc2\xb7lica permet alliberar l'espai del cinema situat a planta baixa._NEWLINE_L'edifici, projectat com una reinterpretaci\xc3\xb3 de l'obra de Walter Gropius, \xc3\xa9s, pels usos que acull, una de les obres m\xc3\xa9s complexes de les constru\xc3\xafdes pels components del GATCPAC.\n_START_SECTION_\nHist\xc3\xb2ria\n_START_PARAGRAPH_\nLa primera projecci\xc3\xb3 va ser La comedia de la vida de Howard Hawks. Tot i que el dia abans es va projectar en una sessi\xc3\xb3 privada. _NEWLINE_El 9 d'agost de 1936 es va incorporar una orquestra de jazz al cinema per posar fi a la desocupaci\xc3\xb3 dels m\xc3\xbasics. Durant la Guerra Civil les projeccions consistien b\xc3\xa0sicament en reposicions de diferents t\xc3\xadtols i g\xc3\xa8neres. El 31 de gener de 1939 van comen\xc3\xa7ar una s\xc3\xa8rie de sessions gratu\xc3\xaftes on es projectaven documentals de propaganda franquista. _NEWLINE_Entre el 1942 i 1947 es van programar cicles de sessions de cinema d'autor i cine retrospectiu i modern. _NEWLINE_El mar\xc3\xa7 de 1945, Modest Casta\xc3\xb1\xc3\xa9 va obrir una nova sala, l'Atlanta. Les dues sales van comen\xc3\xa7ar a programar conjuntament. _NEWLINE_Durant un per\xc3\xadode va programar conjuntament amb el cine F\xc3\xa9mina i Cristina. Despr\xc3\xa9s del tancament d'aquest \xc3\xbaltim, l'Astoria va comen\xc3\xa7ar a programar en solitari. _NEWLINE_L'abril de 1977 pren la direcci\xc3\xb3 de la sala l'empresa Cinesa. A partir d'aquell moment la sala comen\xc3\xa7a a perdre la seva personalitat tant caracter\xc3\xadstica degut al canvi de programaci\xc3\xb3. _NEWLINE_El Club Astoria era un petit bar ubicat a l'entresol del cinema, on es reunia la gent per comentar les pel\xc2\xb7l\xc3\xadcules. _NEWLINE_L'\xc3\xbaltima projecci\xc3\xb3 va ser La alegre divorciada el 28 de juny de 1999, per commemorar la primera pel\xc2\xb7l\xc3\xadcula d'\xc3\xa8xit que es va projectar. Va ser una sessi\xc3\xb3 hist\xc3\xb2rica i exclusiva per als lectors i subscriptors de La Vanguardia."